Motoris jaag weg ná hy fietsryers omry | Maroela Media
Motoris jaag weg ná hy fietsryers omry
Drie fietsryers is beseer nadat 'n bakkie Maandagmiddag in Bloemfontein in hul ingeploeg en weggejaag het.
Christo Venter, 'n woordvoerder van ER24, het Dinsdag gesê die voorval het in Tibbie Visserstraat plaasgevind.
"'n Man, sy tienerseun, en 'n vriend het naby die lughawe fietsgery. Iemand in 'n bakkie het van agter in die tienerseun vasgery. Die pa het agtergekom sy seun het geval en toe hy omkyk, is hy en sy vriend ook getref," het Venter gesê.
"Hulle was nog steeds deurmekaar oor wat gebeur het, toe hulle die bakkie van die toneel af sien wegjaag."
Die vriend het matige beserings opgedoen en is na die Bloemfontein MediClinic geneem vir verdere behandeling. Die pa en sy seun het geringe beserings opgedoen en het besluit om hul eie dokter te raadpleeg.
Enigiemand wat die voorval sien gebeur het word versoek om die polisie op 10111 te skakel.
Bloemfontein ER24 fietsryers
Gewonde polisieman skiet rower dood
Agatha Christie se dorp te koop
Dis werklik uiters swak van enige motoris om weg te jaag. Waarom nie stilhou en help nie? Was die persoon dalk dronk gewees. Lyk my dis nou die inding, ry iemand om en jaag weg. Mag hy\sy aangekeer word.
Hoop almal is okay. Die geval is baie erg, en niemand verdien so iets nie. Hierdie fietsryers is tien teen een persone wat hul reëls gehoorsaam het en agtermekaar ry soos dit hoort. Dit alles omrede mense nie meer respek het vir mekaar nie en soos maniake jaag. Maar nou weet ek ook van gevalle, waar fietsryers so arrogant is en dink die pad behoort aan hulle, wat in bondels ry met 'n voertuig agterna teen 10 km/h en jy as motoris moet nou maar geduldig aanpiekel, wat jou kind betyds by die skool moet kry of by die werk… Lees meer »